Tužba podnesena 21. ožujka 2016. – Arctic Cat protiv EUIPO-a – Slazengers (prikaz pantere)
(predmet T-113/16)
Jezik na kojem je tužba podnesena: engleski
Stranke
Tužitelj: Arctic Cat, Inc. (Thief River Falls, Minnesota, Sjedinjene Američke države) (zastupnici: M. Hartmann and S. Fröhlich, odvjetnici)
Tuženik: Ured Europske unije za intelektualno vlasništvo (EUIPO)
Druga stranka pred žalbenim vijećem: Slazengers Ltd (Burnham, Ujedinjena Kraljevina)
Podaci o postupku pred EUIPO-om
Podnositelj prijave za sporni žig: tužitelj
Predmetni sporni žig: međunarodna registracija žiga u kojoj je naznačena Europska unija u odnosu na figurativni žig (prikaz pantere) – međunarodna registracija u kojoj je naznačena Europska unija br. 941 684
Postupak pred EUIPO-om: postupak povodom prigovora
Pobijana odluka: odluka petog žalbenog vijeća EUIPO-a od 11. siječnja 2016. u predmetu R 2953/2014-5
Tužbeni zahtjevi
Tužitelj od Općeg suda zahtijeva da:
poništi pobijanu odluku u dijelu u kojem je žalba odbijena te je potvrđeno djelomično odbijanje zaštite međunarodne registracije br. 941 684 u odnosu na Europsku uniju za proizvode za koje je zatražena registracija u razredu 25. (specifična odjeća za sportska motorna vozila, uključujući zaštitnu odjeću, kape za lice („fantomke“) i maske za lice);
odobriti zaštitu međunarodne registracije br. 941 684 u odnosu na Europsku uniju za proizvode za koje je zatražena registracija u razredu 25. (specifična odjeća za sportska motorna vozila, uključujući zaštitnu odjeću, kape za lice (tzv. „fantomke“) i maske za lice);
naloži EUIPO-u snošenje troškova postupka
naloži društvu Slazengers Ltd. snošenje troškova postupka pred EUIPO-om.
Tužbeni razlog
povreda članka 8. stavka 1. točke (b) Uredbe br. 207/2009.
____________